પ્રથમ પત્ની હવાબહેનનાં મૃત્યુ બાદ હાજીભાઈના નસીબમાં બીજી પત્નીનો યોગ લખાયેલ હશે, તેના લીધે આફ્રિકાના ઝામ્બિયા રાજ્યના છિપાટા શહેરમાં વસવાટ કરતા ઓસમાણ હશન સુંડીની પુત્રી મરિયમબહેન હાજીભાઈના બીજીવારનાં ધર્મપત્ની બન્યાં છે. તેઓ નેક નમાઝી છે. જોગાનુજોગ આ કુટુંબમાં પણ એક પુત્ર અને એક પુત્રી જ હતાં. બીમારીના કારણે પુત્ર શરીફભાઈ જન્ન્તનશીન થયા અને મરિયમબહેન ફક્ત એક જ જીવિત વારસદાર તરીકે રહ્યાં છે. આમ જિંદગીમાં બે વખત હાજીભાઈને તેઓની ધર્મપત્ની દ્વારા વારસામાં લાખોની મિલકતો મળી, પરંતુ આ બંને વારસાનો હાજીભાઈએ સંપૂર્ણપણે સ્વીકાર કરેલ નથી, ફક્ત વહીવટ ચલાવે છે.